Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast vaatama taas me saadet!
Olen kohe varsti lõpetamas oma seeriat jüngerlusest,
millest olen rääkinud juba päris mitme nädala jooksul.
Tegu on võimsa õpetusega, mida iga inimene vajab kuulda.
Seoses seeria lõppemisega
saab veel lühidalt tellida endale selle materjale.
Materjal on nii CD'de kui DVD'de peal.
Tegu on võimsa õpetusega, mis on muutnud mu enda elugi.
Lisaks sellele pakume pakette teistestki õpetustest,
nii et tellige neidki, sest needki muudavad väga palju.
Võtan taas lahti 1. Timoteose 4. peatüki,
kus apostel Paulus räägib oma jüngri Timoteosega,
kes oli talle väga lähedane ja keda ta nimetas ka oma usupojaks.
Ta alustas oma juttu 1. Tim. 4:12:
"Ärgu keegi mõtelgu üleolevalt sinu noorusest..."
Olen pikalt rääkinud sellest,
kuidas me ise peame võtma vastutuse selle eest, kes me oleme.
See ei sõltu teistest või nende arvamustest.
"...vaid saa usklikele eeskujuks
kõnes, käitumises, armastuses, vaimus, usus, puhtuses!"
Paulus ütleb siin talle, kuidas olla jünger,
pidada vastu raskustele ja teha kõiki neid asju.
Ta ütles: "Sina ise vastutad selle eest, kes sa oled.
Mitte keegi teine.
Ole teistele eeskujuks."
1. Tim.4:13: "Ole hoolas ette lugema, ergutama, õpetama, kuni ma tulen!"
Jüngriks saamine ja olemine nõuab jõupingutusi ja õppimist.
Rohkelt jõupingutusi sinu poolt.
Üks suur probleem paljude tänapäeva inimestega on see,
et nad tahavad, et neile tagataks sissetulek ja töö,
et neid edutataks ja nad saaks hariduse.
Nad tahavad seda kõike, aga ilma vaevata.
Nad arvavad, et neil on õigus olla edukas.
Kellelgi aga pole õigust olla edukas ilma vaeva nägemata.
Sa pead pingutama selle nimel.
Sama kehtib ka vaimulikus sfääris.
Kui tahad olla jünger, pead pingutama selle nimel.
Pead lugema ja uurima Jumala Sõna ning keskenduma õpetusele.
Salm 14: "Ära jäta hooletusse vaimuandi,
mis sulle anti ennustuse läbi,
kui vanemad panid oma käed sinu peale!"
Sellest võiks väga palju rääkida.
Siin on öeldud: "Ära jäta hooletusse vaimuandi,
mis sulle anti ennustuse läbi..."
Teadsid sa, et keegi meist ei suuda teha kõike.
Paljud uhkeldavad sellega,
et nad on multitalendid ja suudavad teha sadat asja.
Ometi räägib Filiplastele 3:14 ühe sihtmärgi poole püüdlemisest.
See kutsub meid üles fokuseeruma ühele asjale.
Kui sul on topelnägemus, siis see on juba jama lugu.
Meie piiblikooli direktori lemmikütlus oli:
"Kui tahad hävitada kellegi visiooni, anna talle kaks visiooni."
Mis tegelikult viitab sellele,
et su fookus peab olema ühel kindlal asjal.
Sa ei suuda teha kõike.
Siin ütleb, et sa ei tohiks eirata andi, mis on sulle antud.
Jumal on andnud igaühele meist oma erilised annid.
Kui tahad olla tõeliselt edukas,
pead leidma üles, milline on Jumala and sinu jaoks.
Mis on Jumala eesmärk sinu jaoks?
Ja siis järgima seda.
Pead õppima selgeks,
et mitte kõik head asjad pole Jumala asjad.
Vaatamata sellele, et häid asju on palju,
pead sina keskenduma sellele, milleks Jumal sind on kutsunud.
Ma pidin seda pidevalt tegema.
Mu juurde tuli pidevalt inimesi,
kes kutsusid mind tegema seda ja toda.
Seda ka tänu mu teletööle,
et kasutaksin oma mõjujõudu ja reklaamiks seda ja toda.
Need kõik olid ja on head asjad,
aga ma pean keskenduma sellele, milleks Jumal mind on kutsunud.
Jumala visiooni hävitamiseks mu elus pole rohkem tarvis,
kui haarata kinni veel ühest visioonist ja hakata tegema erinevaid asju.
Kuid ma pean jääma selle juurde, milleks Jumal mind on kutsunud.
Ma tean, mis see on.
Tean, et Ta on kutsunud mind õpetama
ja tegema jüngreid.
"Ära jäta hooletusse vaimuandi, mis sulle anti ennustuse läbi,
kui vanemad panid oma käed sinu peale!"
Siin käib jutt jüngerdamisest.
Timoteos ei tulnud üksi nende asjade peale.
Apostel Paulus jüngerdas teda
ja see on ka see, millest olen rääkinud.
Igaüks meist vajab mentorit.
Inimest või inimesi, kes juhiks meid tõe sisse.
Me ei peaks kõike vaid omal käel avastama,
vaid me võime kasutada teiste juhtimist,
kelle Jumal on oma koguduse keskele pannud.
Selles osas peab muidugi olema ka tunnetust,
sest mitte igaüks, kes väidab end olevat juht Kristuse Ihus,
ei esinda Jumalat õigesti.
Kuna aga Püha Vaim elab su sees ja kui sa palvetad selle pärast,
juhib Jumal sind ka õige inimese- või inimesteni.
Timoteosel aga olid siis oma annid,
mille ta sai koguduse vanemate käte peale panemise kaudu.
See tähendab ordineerimist.
Kui me ordineerime oma õpilasi ja läkitame nad välja,
siis me ka prohveteerime nende üle.
Olen näinud ikka ja jälle,
kuidas asjad, mida Jumal neile läbi minu on prohveteerinud,
on ka saanud teoks.
Olin koos ühe me õpilasega Ugandas.
Olin prohveteerinud ta üle Jumala üleloomulikku soosingut
ja kohtumist ta sihtkoha maa presidendi ja esimese leediga.
Tuli välja, et ta läks Ugandasse
ja ma ise olin ka samal ajal Ugandas, kui see uks avanes.
Nii läksime me koos
ja kohtusime Uganda presidendi ning esimese leediga.
Prohvetlik sõna läks täide.
See mees ei tundnud Ugandas kedagi ja see olnuks võimatu.
Ometi see 2 aastat hiljem sündis.
Nii need asjad käivad.
Sa vajad kedagi, kes on täidetud Püha Vaimuga
ja kes prohveteerib ning kõneleb asju su ellu,
aidates anda su elule suunda.
See on see, millest Paulus siin räägib.
Ta palub Timoteosel mitte jätta hooletusse oma andi.
Heebrealastele 2:3 on öeldud:
"Kuidas siis meie võiksime pageda, kui me ei hooli nii suurest päästest..."
Küsimus polegi selles, et hülgaksid täielikult Jumala asjad
ja võtaksid elus totaalselt teise suuna.
Piisab vaid sellest, kui jätad selle kõik hooletusse
ega otsi Jumalat selliselt nagu peaksid.
Siis polegi muud, kui põrud täiega.
Meil on vaenlane, kes sõdib me vastu,
mistõttu kui võtad veidigi lõdvemalt, saad ka ühel või teisel moel pihta.
Pead hoidma oma usukilbi üleval ja otsima Jumala palet,
jätmata hooletusse andi, mis sai sulle vanemate käte pealepanemise kaudu.
1. Tim. 4:15: "Nende asjade peale mõtle..."
See on miski, mida peaksin tegema -
õpetama ainuüksi meditatsioonist ehk mõtisklemisest.
Enamuse jaoks on meditatsioon mingi idamaine mõiste,
teadmata, mida Piibel selle all mõtleb.
Mediteerimine või mõtisklemine tähendab keskendumist.
Keskendumist vaid Jumala tõdedele ja välistades kõik muu,
mõeldes ikka ja jälle vaid Jumala tõdedele.
See hõlmab ka su kujutlusvõimet ja kõnet.
Nagu öeldud, peaksin lausa õpetama sellest.
"Nende asjade peale mõtle, ela selles..."
Usun, et see täiendab mõtisklemise mõistet veelgi.
Mõtisklemine tähendab täit ja segamatut keskendumist millelegi.
Osa inimesi arvab, et neil pole aega selleks.
Teadsid sa, et muretsemine
tähendab mõtisklemist negatiivsete asjade üle?
Sa kardad, sest mõtled hirmuga millelegi.
Ometi on igaüks teist läinud tööle,
omades samal ajal probleeme pere-, rahaasjade- või tervisega.
Jah, sa oled läinud tööle, tegutsenud ja teinud oma asjad ära,
samas saamata hetkekski seda muremõtet oma peast.
Muretsesid ja mõtlesid, mis su perest, rahast võ ihust saab?
Muretsesid selle pärast päev otsa.
See sama osa sinust, mis muretseb, on sama osa, mis mõtiskleb.
Muretsemine tähendab mõtisklemist negatiivsel moel.
Sa võid päev otsa mõtiskleda ka Jumala asjade üle.
See tähendab enese täit pühendamist millelegi.
On see alles üks võimas tõde,
mis samas on osa jüngerdamisest.
Sinust ei saa automaatselt jüngrit.
Kui jätad kõik vaid nö saatuse hooleks,
lähed omadega allavoolu.
Jüngerlus aga tähendab vastuvoolu ujumist,
mis nõuab ka sinupoolset pingutust.
Pead otsustama, et mõtiskled nende asjade üle
ja pühendad end täienisti neile,
"et su edenemine oleks avalik kõigile!"
Sul võib olla oma kogemus Jumalaga ja sa võid saada sellest teatud kasu,
aga selleks, et ka teised saaks su elust kasu,
pead olema juurdunud sügavale Jumalasse
ja tegutsema teadlikult pikema aja jooksul.
See aga nõuab panustamist ja pingutust.
Kui seda aga teed, toob see kasu kõigile.
Jumal on õnnistanud mind.
Üks õpilane tuli peale tundi mu juurde, olles vaimustuses kuuldud õpetusest.
Ta küsis: "Palju aega teil kulus selle sõnumi ette valmistamiseks?"
Vastasin vist, et 32 aastat ja ta oli täiesti šokis: "Mis mõttes?"
Ütlesin, et tegu pole teemaga,
mille peale alles eile õhtul või möödunud nädalal tulin.
Tegu on millegagi, mida olen elanud välja 32 aastat
ja nüüdseks juba ka näen Jumala vilja oma elus.
Asjade läbi, mida teen ja mis muudavad inimeste elu.
Palju head on sündimas.
Paljud aga ei mõista, et see ei sündinud möödunud nädalal.
Olen 44 aastat otsinud Jumala palet kõigega, mis mul on ja mis mus on.
Olen olnud tuline Ta suhtes ja otsin endiselt Ta palet,
veetes rohkelt aega nii Jumalaga, Tema Sõna uurides kui palvetades.
Kuulates ka teisi ning tehes igasugu asju.
Olen teinud seda kõike pikka aega
ja see ongi see, millest Paulus räägib.
Kui mõtiskled nende asjade üle ja pühendad end täiega neile,
saab ka su edenemine avalikuks kõigile.
Paljud tahavad lõigata kasu sellest, et nad on avalikud kõigi silmis.
"Tahan näha vilja!
Tahan näha elusid muutumas ja seda ning toda sündimas."
Samas nad aga ei tee seda,
mis on vajalik nende tulemuste nägemiseks.
See käib hoopis vastupidi.
Kui keskenduksid juurele - oma suhtele Jumalaga,
Teda otsides ja Tema üle mõtiskledes
ning muretsemata tulemuste pärast.
Kui keskenduksid vaid Jumala tundmisele
ja Tema jünger olemisele,
võin garanteerida sulle, mida Paulus ütles:
su edenemine saab avalikuks kõigile.
Sa hakkad kandma vilja ja nägema tulemusi oma elus.
Ära keskendu nii väga teekonna lõpule,
et unustad kõik selle, mida teha teekonna jooksul.
Ära palveta ainuüksi tulemuste pärast!
Luban sulle, et kui hoiad pidevalt oma fookuse Jumala asjadel,
Teda kogu südamest otsides ja armastades,
siis, kuhu iganes Jumal tahab sind viia,
Ta ka viib su sinna.
Kui sa aga keskendud täiega lõpptulemusele
ega hoia oma mõtteid Jumalal,
ei naudi teekonda ega osadust Temaga,
saab su tähelepanu täiega hajutatud
ja sa põrutad karidele ega jõuagi kohale.
Nii pole hea.
Keskendu vaid sellele, mida Jumal on käskinud sul teha,
mõtiskle nende asjade üle ja pühenda end täiega neile asjadele.
Salm 16: "Pane tähele iseennast ja õpetust,
jää kõigesse sellesse püsima,
kui sa seda teed, siis sa päästad enda ja need, kes sind kuulavad."
Milline erakordne nõuanne!
Eriti veel meie jaoks, kes me räägime jüngriks olemisest.
Kui tahad tõesti kanda vilja
ja näha teiste elusid muutumas sinu kaudu,
pead olema väga keskendunud omaenda suhtele Jumalaga.
Jumal on kutsunud mind jõudma inimesteni
ja me teeme selleks kõikvõimaliku.
Me telesaade jõuab pooleni kogu maailma rahvastikust.
Meil on piiblikoolid ja õppematerjalid.
Me teeme paljusid asju.
Kui ma aga keskenduks ainuüksi inimesteni jõudmisele
ja kaotaks omaenda suhte Jumalaga,
siis mis kasu sellest oleks?
Paulus ütleb, et peame panema tähele iseennast.
Ta ütles seda ka Timoteosele, kes juhtis Efesose kogudust,
kus võis äkki olla 50 000 - 100 000 inimest.
Kujutad sa ka ette, kui suur töö see olnuks
hallata näiteks 500 kodugruppi?
Võib-olla oli neid rohkemgi veel.
Timoteos oli selle kõige ülevaatajaks.
Kujutad sa ette, kui palju pingutust see nõuaks?
Ma pole matemaatikas just kõikse tugevam,
et see välja arvutada,
aga kui su alluvuses tegutseks 500 pastorit
ja sa peaksid panustama neisse kõigisse,
siis ma ei tea, kui mitmega neist sa peaks päeva jooksul kohtuma?
Oletame, et sul on 10 päeva ja 500 pastorit.
Sel juhul kohtuksid iga päev 50 pastoriga,
et saada 10 päevaga ring täis.
Lisaks sellele veel su oma elu ja muud asjad.
See oli ikka tohutult mahukas protsess,
Timoteos võinuks saada nii haaratud kogu sellest tööst ja vastutusest,
mille Jumal oli talle andnud,
et ta võinuks keset teiste abistamist
ja nende Jumala-suhte eest hoolitsemist
kaotada vabalt oma isikliku suhte Jumalaga.
Seetõttu ütleski Paulus talle: "Pane tähele iseennast!"
Sa pead esmalt kandma hoolt omaenda suhte eest Jumalaga.
Pead hoidma alal oma läheduse Temaga.
Pead võtma aega Jumala Sõna uurimiseks
ja selle üle mõtisklemiseks.
Pöörama tähelepanu õpetusele.
Sa ei saa jätta hooletusse andi, mis on su sees.
Oma pastori andi, aga ka Püha Vaimu andi.
Pead liikuma Pühas Vaimus
ja laskma Tema andidel voolata läbi iseenda.
Sul peab olema aega, et paluda Pühas Vaimus
ja lasta Jumalal rääkida endaga.
Paulus ütleb: "Pane tähele iseennast!"
Olen piisavalt kaua ilma peal elanud
ja näinud paljusid jumalasulaseid tulemas ja minemas.
Üks asi, mis põhjustab läbikukkumist...
Üks on see, et põled lihtsalt läbi ja lõpetad tegevuse
või sa langed mingit sorti pattu ja saad seeläbi lüüa.
On selge, et saatan püüab takistada sind teenimast Jumalat,
aga kui ta näeb, et teed seda täie kindlusega,
püüab ta koormata sind üle nii paljude asjadega,
et sul pole enam aegagi Jumala jaoks.
Su teenistus võib lämmatada su suhte Jumalaga.
See võib tappa su isikliku suhte Jumalaga.
Nii pead hoidma tasakaalu
ja tähelepanu oma isiklikul suhtel Jumalaga.
Mäletan, kuidas käisin kord ajaplaneerimise seminari.
See on täiega omaette lugu, millest mul pole täna aega rääkida,
aga nad küsisid, millised on mõned mu prioriteedid.
Kirjutasin ühe asjana üles "igapäevane trenn".
Jooksin tol ajal pea 10 km päevas, milleks mul kulus vähemalt 1,5 tundi.
Pesemine sinna juurde,
nii et pühendasin päevas 2 h ainuüksi trennile.
Tegu oli rühmatööga,
kus pidin oma prioriteedid kirja panema
ja üheks mu prioriteediks oli siis trenn.
Osad inimesed seal kursusel naersid selle peale.
"Püüate kangesti palju korda saata, aga kulutate 2h päevas trennile?!"
Kursuse juht aga ütles: "See on väga hea,
sest kui te ei kanna hoolt oma tervise eest,
kus trenn on ka hea pingete maandaja,
siis te põlete läbi.
Seades need asjad prioriteediks ja kandes hoolt iseenda eest,
peate kauem vastu kui teised, kes on töönarkomaanid.
Ühtlasi aga ka saavutate elu jooksul rohkem."
See on nüüd nö maine näide, aga just sellest Paulus räägibki.
"Timoteos, pead ka ennast tähele panema
ja enda eest hoolt kandma."
Kandma hoolt ka oma isikliku suhte eest Jumalaga.
Mis kasu on sellest rahvahulgast, keda teenid,
kui su enda suhe Jumalaga pole hea?
Pead seadma selle prioriteediks.
See aga võtab aega.
Kui tahad olla jünger, keda Jumal saaks kasutada,
pead olema efektiivne.
Usun, et see on üks suuremaid viise,
kuidas saatan püüab pidurdada inimesi.
Täita su elu igasugu träniga ja hõivata sind kõikvõimalike asjadega
Isegi, et teed häid asju.
Aga sul pole aega Jumala jaoks.
Paulus ütleb: "Timoteos, ära tee nii!
Pane tähele iseennast!"
Sa vajad aega iseenda ja oma pere jaoks.
Sa vajad aega, et istuda ja lihtsalt olla,
teades, et Jumalal on kõik kontrolli all.
Pead pöörama tähelepanu nii iseendale, kui samas ka õpetusele.
Küsimus pole vaid oma Jumala-suhtele keskendumises,
vaid ka pidevas Jumala Sõnast ammutamises,
õppides sealt koguaeg midagi.
Mul pole kohe kindlasti mitte veel kõik selge
ja ma õpin pidevalt uusi asju.
Püüan endiselt mõista üha enam Jumala teid ja asju,
uurides Jumala Sõna.
Küsimus pole vaid selles, et ma õpetan teid.
Ma ise pean samuti võtma Jumalalt vastu.
See on nagu anumagagi -
sa ei saa seda pidevalt vaid tühjendada,
vaid sa pead vahepeal sinna ka sisse valama midagi.
See ei puuduta vaid jumalasulaseid, vaid meid kõiki.
Ka tööl või pere keskel olles.
Sa ei saa pidevalt olla olemas vaid teiste jaoks
ning täita kõiki teiste ootusi ja vajadusi,
kui Jumal ei täida sind vahepeal oma elu ja tarkusega.
1. Tim. 4:16: "Pane tähele iseennast ja õpetust,
jää kõigesse sellesse püsima,
kui sa seda teed, siis sa päästad enda ja need, kes sind kuulavad."
Paulus räägib siin siis Timoteosele - üks jumalasulane teisele,
kuidas olla efektiivne.
Ta ütleb, et tuleb võtta aega
nii iseendale kui oma suhtele Jumalaga;
tuleb uurida Jumala Sõna
ja täita end sellega sama pidevalt, kui endast väja annad.
Seda tehes päästad iseenda ja need, kes sind kuulavad.
Oled vahel nii keskendunud teiste aitamisele,
et unustad iseenda heaolu, mis pole üldse hea.
Pead mõistma, et kui sa ei suuda päästa iseennast
ja elada võidus, rõõmus, rahus ja Jumala väes,
siis sa ei saa aidata ka teistel seda teha.
Vaid vaba inimene saab teist vabastada.
Nii et elus peab olema tasakaal.
Sa ei saa olla nii jumalariigitöö keskne...
Muide, see ei puuduta vaid täisajaga jumalariigi töölisi.
Sa võid olla ka liigselt haaratud oma perest või tööst,
nii et annad oma kõik selle heaks,
eirates omaenda tervist, suhet Jumalaga
ja Jumala Sõnast ammutamist.
Kõiges peab olema tasakaal.
Pead võtma seda kui maratoni ja mitte kui sprinti.
Sa ei saa anda endast lakkamatult maksimumi,
vaid sa pead õppima, kuidas oma energiat jagada.
Pead õppima, et tegu on pikaajalise looga.
Olen nüüdseks teinud jumalariigi tööd 44 aastat
ja loodan, et Jumala armust jätkub see veel aastaid.
Samas olen õppinud oma ressursse jagama.
Olen õppinud, et vajan ka aega oma isiklikuks suhteks Jumalaga.
See on see, millest Paulus oma jüngritele rääkis
ja ma usun, et need kehtivad ka tänapäeval.
Mida suudavad 5 inimest 12 lühikese päevaga?
Rohkem, kui nad isegi arvanuks!
12-päevase misjonireisi käigus Ugandasse
kogesid 5 Charise Piiblikooli õpilast Chicagost,
kuidas Jumala arm, armastus ja vägi muudavad nende elu igaveseks.
Nagu nendegi elu, kellega nad kokku puutusid.
Tiim külastas Nakaseke haiglat,
palvetades seal haigete eest, rääkides neile Jumala armastusest
ja hinnast, mille Jeesus maksis nende tervenemise eest
2000 aastat tagasi.
Nakaseke haigla 150 patsiendist lasti 117 neist samal päeval koju.
Enam kui 40 patsienti
võtsid aga Jeesuse oma Päästjana vastu.
Avasta, kuidas Jumal saaks kasutada sindki,
et muuta maailma!
Külasta Charise Piiblikooli kodulehte.
Charise Piiblikool on käepikenduseks Andrew Wommacki teenistusele.
Andrew õpetusseeria "Jüngerdav evangelism"
on saadav kas CD'na või DVD'na.
Tellimisel tuleb täpsustada, kas soovite CD'd või DVD'd.
Kogu see väärtuslik materjal "Juhtides eeskuju kaudu"
on tellitav me kodulehelt.
Ka on võimalik tellida seda kursust kui osana jüngerlusõpetuse seeriast.
mis kätkeb endas 48't õppetundi ja on koostatud selliselt,
et igaüks saab nende abil
jõuda ükskõik, kus ja millal mõne uskmatuni,
jüngerdada mõnda uut usklikku
või kasvada koos teistega Issandas.
Kõik need õppetunnid on koondatud ühte raamatusse,
aga neid on võimalik trükkida ka CD pealt PDF-failidena.
Materjal on tellitav nii inglise kui hispaania keeles.
Ka on võimalik tellida seda kursust kui osana jüngerlusõpetuse seeriast.
Lisaks jüngerdava evangelismi kursusele
kätkeb see seeria endas ka kolme teist õppematerjali.
"Uus sina ja Püha Vaim", "Pingevaba muutumine"
ja "Vaim, hing ja ihu".
Kogu see seeria on tellitav ekraanil nähtava kodulehe kaudu.
Ekraanil on kõik kontaktandmed, mille kaudu võtta ühendust.
Loodame sinust kuulda juba täna!
Tere tulemast ka erinevatele Andrew koosolekutele,
mille kohta leiad täpsemat infot www.awme.net
Täpsem info Andrew teenistuste kohta www.awme.net
Kas sa oled maailma muutja?
Charise Piiblikoolil on tütarharud üle USA.
See sama tõde, mis vabastab me peamajas Colorado-Springsis,
vabastab sind ka Dallases, Phoenixis, Kansas Citys,
Atlantas, Dyeris, Orlandos, Chicagos, Plymouthis,
Jacksonvilles ja Gardneris.
Külasta me kodulehte juba täna, et saada rohkem infot!
Muuda oma elu ja maailma!
2006. aastal lõhkes kinnisvara hinnamull.
Majandus kukkus kokku.
Me piirkond oli üks esimesi, mis sellest ikka korralikult pihta sai.
9-10 panka me piirkonnas panid nädalaga uksed kinni.
Mul oli neis pankades üle miljoni dollari väärtuses laene.
Kõik neist plaanitud dividendid haihtusid õhku.
Mul polnud mingeid sääste.
Kõik, mis meil oli ja mille najal olime laia elu elanud,
oli hetkega kadunud.
Saamaks osa kogu sellest loost, külasta me kodulehte.
Vasakus tulbas on "Ministry news",
kust omakorda avaneb "Today's TV news story".
Saa teada, mis toimub Andrew Wommacki teenistuse
ja Charise Piiblikooli maailma muutjate eludes!
Muuda oma elu
Muuda maailma
Tõlge: Anne-Ly Raukas
Andrew Wommack'i Teenistus